Mit tegyél, hogy ne száradjon ki a kezed télen? | Peak girl
Télen a nagy hideg mellett az egyik legnagyobb bosszúságot a kiszáradt, feszülő, néha már hámló bőr okozza. Valószínűleg Te is tapasztaltál már ilyet, főleg a kezeden. Ha szeretnéd, hogy télen is hidratált, ápolt legyen a kezed, akkor érdemes pár tanácsot megfogadnod.
Az, hogy a bőröd mennyire bírja a télies időjárást sok mindentől függ. Az ellenálló képesség a különböző fehérjék, lipidek és olajok jelenlététől függ. Ezért a bőröd ellenálló képességét legjobban a genetika befolyásolja. Ha ezeket a „jó” géneket nem örökölted, akkor a te bőröd is hajlamos lehet a kiszáradásra, viszketésre, és akár az ekcémára is.
Miért szárad ki a kezed?
A következő tippeket akkor is érdemes betartani, ha a bőrszárazság nem gyötör. A kiszáradás egyik oka lehet, ha a lakásod páratartalma nincs megfelelően beállítva. Ha száraz a levegő a lakásodban, akkor az egyik legjobb megoldás a radiátorra akasztható párásító. Ha alacsony a páratartalom, akkor érdemes a bőrödet magas olajtartalmú krémmel kenned. Ami a hideg mellett a legjobban szárítja a bőröd az nem más, mint a víz. A téli hidegben biztosan te is szeretsz hosszú, meleg fürdőket venni. A meleg víz és a tusfürdő azonban agresszívan távolítja el a bőröd felszínén lévő természetes olajréteget, ami így kiszárad, és jobban ki van szolgáltatva az időjárás viszontagságainak. Ezért érdemes kerülnöd az antibakteriális vagy illatosított szappanokat, tusfürdőket, és az olyan testápolási szereket, amik alkoholt tartalmaznak. Ezek helyett használj inkább illatanyag-mentes szappant. A fürdés időtartamát pedig korlátozd maximum 10 percre, utána pedig egyből töröld magad szárazra, ugyanis a bőrödön maradt víz tovább szárítja azt. És ha igazán jó hatást szeretnél elérni, akkor a már megtörölt, de még nyirkos bőrödet érdemes testápolóval átkenni, hogy a lehető legjobb hidratálást érd el.
Az alacsony hőmérséklet és páratartalom növeli az ekcéma kialakulásának veszélyét. Ha a kiszáradás viszketéssel, fájdalommal és sebesedéssel párosodik, akkor jó eséllyel nálad se egy „egyszerű” kézszárazságról van szó. Ha ilyen a kezed, akkor érdemes gyakran kenned kézkrémmel, és a kinti hidegben kesztyűt húznod. Azonban arra mindig érdemes figyelned, hogy a kesztyűbe ne izzadjon be a kezed, ugyanis a kesztyűben felhalmozódó izzadság tovább fokozhatja a viszketést, száradást.
Ha genetikailag hajlamos vagy rá, akkor sajnos elég kicsi a valószínűsége, hogy meg tudod szüntetni a kezed folyamatos kiszáradását. Viszont nagyon sokat segíthetsz abban, hogy a lehető legjobban enyhítsd a tüneteket. A legfontosabb, hogy óvd a kezed a hidegtől, mindig gondoskodj a megfelelő hidratálásról (ide értve a kézkrémet és a megfelelő mennyiségű folyadék fogyasztását).
Próbálj minél kevesebbszer kezet mosni, és utána egyből használj kézkrémet, amíg még nedves a bőröd, valamint mindig óvd a kezed a közvetlen hidegtől. Azonban ha úgy érzed, hogy a kezed kiszáradása mögött nem csak az időjárás áll, mert hámlik, fáj vagy egyéb zavaró tünetek jelentkeznek, akkor érdemes bőrgyógyászhoz fordulnod. Akkor is érdemes lehet felkeresned egy orvost, ha a hidratáló krémek nem hozzák a várt hatást, egy szakértő ugyanis össze tud állítani egy, kifejezetten a Te bőrödhöz beállított krémet.
Száraz kéz télen
Derrick C. Wan, Victor W. Wong, Michael T. Longaker, George P. Yang, Fu-Chan Wei: Moisturizing different racial skin types
Held E; Sveinsdóttir S.; Agner T.: Effect of long-term use of moisturizer on skin hydration, barrier function and susceptibility to irritants.
Hozzászólások	4394
bőrápolás, száraz bőr, száraz kéz
Kérek értesítést, ha új hozzászólás érkezik ehhez a bejegyzéshez! 4394
Így tartsd meg a motivációdat 2017-ben is! Home > Blog > Egészség > Mit tegyél, hogy ne száradjon ki a kezed télen?
Mi a sikeres újévi életmódváltásod lelki háttere?Találd meg az okaidat, hogy miért jó Neked, ha tartósan változtatsz! Másképpen nem fog működni a fogyókúráddal kapcsolatos újévi fogadalmad!Amikre valóban szükséged van a fitt élethezHa idén azt fogadtad meg, hogy egészségesebben fogsz élni a következőekben szeretnék adni néhány gyakorlati tippet, hogy kezdő életmódváltóként mire...Hogyan tartsd meg az újévi fogadalmadat az év hátralevő részében is?Új év, új fogadalmak, viszont a kezdeti lelkesedés rövid idő után alábbhagy. Segítünk, hogyan tarts ki!Close